Il-Mosta tagħżel lill-Partit Laburista biex imexxi il-Kunsill Lokali u għalhekk il-PN jitlef dan il-Kunsill Il-Partit Laburista rebaħ fil-Mosta, għal ħafna snin lokalità Nazzjonalista u sa qabel l-elezzjoni b'Kunsill Nazzjonalista wkoll. Għadu mhux ċar b'kemm jinsab minn fuq il-PL għalkemm jidher li se jkun riżultat viċin. L-aħħar tliet elezzjonijiet lokali fil-Mosta saru fl-2007, sena qabel l-elezzjoni ġenerali li rebaħ il-Partit Nazzjonalista, fl-2012, sena qabel l-elezzjoni ġenerali li rebaħ il-Partit Laburista u fl-2015 mar-referendum dwar il-kaċċa. Fl-2004 il-PN rebaħ il-Mosta b'51.3% filwaqt li l-PL kiseb 47%. Fl-2007 u fl-2012 il-PL rebaħ din il-lokalità bdistakk ta' 427 vot u 12-il vot biss, rispettivament. Meta aktar nies ħarġu jivvutaw fl-2015, il-PN reġa rebaħ din il-lokalità, b'distakk konsiderevoli ta' 520 vot. Ara aktar hawn dwar ir-rebħa Laburista fis-Siġġiewi